এই কথিত আন্তর্জাতিকতাবাদের কারণে ইসলামি আইনবিজ্ঞানের মধ্যে একটি বিশ্বরাষ্ট্রের ধারণা স্থান লাভ করেছে, যেখানে বিভিন্ন জাতীয় রাষ্ট্রের মধ্যে বিভক্ত পৃথিবীর বাস্তবতাটি স্থান লাভ করেনি। একাধিক রাষ্ট্রের ধারণার কিছু মাত্র যদি এখানে স্থান পেয়েও থাকে তবে তা নিতান্তই দ্বিমাত্রিক। একটি হচ্ছে বিভিন্ন নৃতাত্ত্বিক জাতিসমূহের সংমিশ্রণের গঠিত একটিমাত্র ইসলামি উম্মাহের জগৎ (দারুল ইসলাম) এবং অপরটি নীতিগতভাবে তার বিপরীতে অবস্থিত জাতিসমূহ, যারা তখনো ইসলামি বিশ্বের অন্তর্ভুক্ত হয়নি (দারুল হরব বা যুদ্ধাবস্থার দেশ)।